Сабий зеиншэхэм папщIэ
ФокIадэм и 11-м Налшык «Дуней» псапащIэ концертышхуэ щекIуэкIынущ.
КъБР-м щIыхь зиIэ и артисткэ Къэзан Сэтэней и «Культура и жизнь» фондым къызэригъэпэщ зэхыхьэм Къэбэрдей-Балъкъэрым щыщу къэралым цIэрыIуэ щыхъуа артистхэр Налшык щызэхуишэсынущ.
Я зэфIэкIхэр утыку ирахьэнымкIэ дэIэпыкъуэгъу яхуэхъуа, лъапэ махуэ щача щIыналъэм и къэралыгъуэр илъэс 95-рэ, Налшык къалэ илъэс 292-рэ щрикъум ирихьэлIэу ятыну концертым къыпэкIуэ- ну мылъкур хуаутIыпщынущ балигъыпIэ имыува сабийхэр здэщыIэ «Нэмыс» республикэ социально-реабилитационнэ IуэхущIапIэм.
КъБР-м и цIыхубэ артистхэу Билан Дима, Нэхущ Чэрим, республикэм щIыхь зиIэ и артистхэу Къэзан Сэтэней, Лель Катя, «Кабардинка», «Балкария» ансамблхэм зыкъагъэлъэгъуэнущ а махуэм.
ПсапащIэ пшыхьыр иригъэкIуэкIынущ джэгуакIуэ цIэрыIуэ Борщевэ Еленэ (ари Налшык къыщалъхуащ).
Билетхэм уасэшхуэ хуагъэувакъым, сом 500-900-м къреубыдэ. ЦIыхухэм ящэху дэтхэнэ зы билетымкIи балигъыпIэ имыува сабийхэр здэщыIэ «Нэмыс» республи-кэ социально-реабилитационнэ IуэхущIапIэм дэIэпыкъуэгъу хуэхъуу аращ.
Къыхэгъэщыпхъэщ артист цIэрыIуэхэм а махуэм пщIэншэу зыкъызэрагъэлъэгъуэнур.
Николашинэ Татьянэ.
